**Ministru kabineta instrukcijas projekta**

**„****Grozījumi Ministru kabineta 2009.gada 20.janvāra instrukcijā Nr.2**

**„Kārtība, kādā valsts budžeta iestādes sagatavo un apstiprina valsts budžeta programmu, apakšprogrammu un pasākumu tāmes kārtējam gadam”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta instrukcijas projekts „Grozījumi Ministru kabineta 2009.gada 20.janvāra instrukcijā Nr.2 „Kārtība, kādā valsts budžeta iestādes sagatavo un apstiprina valsts budžeta programmu, apakšprogrammu un pasākumu tāmes kārtējam gadam”” (turpmāk – instrukcijas projekts) sagatavots pēc Finanšu ministrijas iniciatīvas. |
| 2. | Pašreizējā situācija un problēmas | 1. Ministru kabineta 2009.gada 20.janvāra instrukcijā Nr.2 „Kārtība, kādā valsts budžeta iestādes sagatavo un apstiprina valsts budžeta programmu, apakšprogrammu un pasākumu tāmes kārtējam gadam” (turpmāk – instrukcija Nr.2) teksta daļā, kā arī 1., 2. un 3.pielikumā tiek lietota terminoloģija „Resursi izdevumu segšanai (ieņēmumi)”, kas neatbilst citiem normatīvajiem aktiem. Piemēram, atbilstoši Ministru kabineta 2012.gada 31.jūlija noteikumu Nr.523 „Noteikumi par budžeta pieprasījumu izstrādāšanas un iesniegšanas pamatprincipiem” 24. un 39.punktam attiecībā uz valsts pamatbudžetu tiek lietots termins „resursi izdevumu segšanai”, bet valsts sociālās apdrošināšanas speciālā budžeta gadījumā piemērojams termins „ieņēmumi”.2. Instrukcijas Nr.2 4.punkts nosaka: „*Tāmes kodus un kodu nosaukumus piemēro saskaņā ar normatīvajiem aktiem par budžeta ieņēmumu, izdevumu (atbilstoši ekonomiskajām kategorijām) un finansēšanas klasifikācijām. Ja nepieciešams, tāmi var papildināt ar kodiem un kodu nosaukumiem, kas nepieciešami ieņēmumu un izdevumu plānošanas un uzskaites nodrošināšanai.*”. Līdz ar to valsts budžeta iestādēm tāmju sagatavošanā tāmju kodu nosaukumiem ir jāpiemēro spēkā esošās budžetu ieņēmumu, budžetu izdevumu ekonomisko kategoriju un budžetu finansēšanas klasifikācijā noteiktās klasifikācijas kodu redakcijas, taču instrukcijā Nr.2 nav pietiekami skaidri noteikts piemērojamais minēto klasifikāciju kodu detalizācijas līmenis. Tāpat regulāri veicot grozījumus Ministru kabineta 2005.gada 27.decembra noteikumu Nr.1032 "Noteikumu par budžetu ieņēmumu klasifikāciju", Ministru kabineta 2005.gada 27.decembra noteikumu Nr.1031 "Noteikumi par budžetu izdevumu klasifikāciju atbilstoši ekonomiskajām kategorijām" un Ministru kabineta 2005.gada 22.novembra noteikumu Nr.875 „Noteikumi par budžetu finansēšanas klasifikāciju” klasifikācijas kodos, var būt nepieciešams vienlaicīgi veikt arī tehniskos grozījumus instrukcijas Nr.2 pielikumos, ņemot vērā, ka tajos ir ietverti noteikti minēto klasifikāciju kodi un to nosaukumi, kurus nepieciešams savstarpēji saskaņot. Līdz ar to, lai mazinātu administratīvo slogu turpmāk, kā arī vienlaicīgi novērstu atsevišķas pašreizējās neatbilstības instrukcijas nr.2 pielikumos saistībā ar klasifikācijas kodu redakcijām, nepieciešams uzlabot instrukcijas Nr.2 pielikumus. 3. Instrukcijas Nr.2 10.punkta pirmais teikums nosaka: „*Valsts budžeta likuma programmai "Apropriācijas rezerve", programmai "Līdzekļi neparedzētiem gadījumiem" un programmai "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" tāmi nesagatavo*.”. Minētās budžeta programmas tiek ietvertas 74.budžeta resorā “Gadskārtējā valsts budžeta izpildes procesā pārdalāmais finansējums” (turpmāk – 74.budžeta resors). Ievērojot, ka 74.budžeta resors ir papildināts ar jaunu budžeta programmu 03.00.00 “Latvijas Nacionālā euro ieviešanas plāna pasākumi”, kurā paredzētie līdzekļi budžeta izpildes procesā vispirms tiks pārdalīti attiecīgajai ministrijai vai citai centrālajai valsts iestādei uz citu budžeta programmu (apakšprogrammu), lai segtu ar Eiropas Savienības vienotās valūtas ieviešanu saistīto pasākumu izdevumus atbilstoši Ministru kabineta lēmumiem, nepieciešams precizēt instrukcijas Nr.2 10.punktu, lai tā regulējums aptvertu visu 74.budžeta resoru. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Instrukcijas projekts paredz veikt tehniskus precizējumus:1. Visā instrukcijā Nr.2 piemērot vienoti terminu „resursi izdevumu segšanai” pamatbudžeta gadījumā un terminu „ieņēmumi” valsts sociālās apdrošināšanas speciālā budžeta gadījumā, lai nodrošinātu terminoloģijas saskaņotību ar citiem normatīvajiem aktiem. 2. Izteikt instrukcijas Nr.2 pielikumus jaunā vispārīgā redakcijā, neuzskaitot budžetu ieņēmumu, budžetu izdevumu ekonomisko kategoriju un budžetu finansēšanas klasifikācijas kodus plašā detalizācijas pakāpē, lai izmaiņas instrukcijas Nr.2 pielikumos nebūtu veicamas, piemēram, gadījumos, kad mainās tikai minēto klasifikāciju kodu redakcijas. Vienlaikus instrukcijā Nr.2 tiek skaidrāk noteikts, ka valsts budžeta iestādes tāmes kodus un kodu nosaukumus piemēro saskaņā ar normatīvajiem aktiem par budžeta ieņēmumu klasifikāciju (kodu zemākajā detalizācijas pakāpē – piecas zīmes), izdevumu atbilstoši ekonomiskajām kategorijām klasifikāciju (kodu zemākajā detalizācijas pakāpē – četras zīmes) un budžetu finansēšanas klasifikāciju (gadskārtējā valsts budžeta likumā noteiktajā detalizācijas līmenī). Ja nepieciešams, valsts budžeta iestāde tāmi var papildināt ar kodiem un kodu nosaukumiem vēl sīkākā sadalījumā, kas nepieciešami ieņēmumu vai resursu izdevumu segšanai, izdevumu un finansēšanas sadaļas plānošanas un uzskaites nodrošināšanai. Tāpat noteikumu projekts paredz noteikt, ka Finanšu ministrija savā tīmekļa vietnē publicē atbilstoši spēkā esošai budžetu ieņēmumu klasifikācijai, budžetu izdevumu klasifikācijai atbilstoši ekonomiskajām kategorijām un budžetu finansēšanas klasifikācijai aktualizētas tāmju veidlapas MS Excel vidē. Viss iepriekš minētais kopumā novērsīs nepieciešamību veikt tehniskos grozījumus instrukcijā Nr.2 ikreiz, kad tiek veiktas būtiskākas izmaiņas budžetu ieņēmumu, izdevumu atbilstoši ekonomiskajām kategorijām un finansēšanas klasifikācijas. Tajā pat laikā, iestādēm būs pieejamas vienotas tāmju veidlapas MS Excel vidē, kur būs iekļauts tāmju kodu un kodu nosaukumu izvērsums tā nepieciešamajā detalizācija pakāpē. 3. Papildināt instrukcijas Nr.2 10.punktā uzskaitīto 74. budžeta resora programmu sarakstu ar jaunu programmu „Latvijas Nacionālā euro ieviešanas plāna pasākumi”, kurai līdzīgi kā pārējām 74.budžeta resora programmām tāmi nesagatavo, jo līdzekļi tiek pārdalīti uz citām budžeta programmām (apakšprogrammām).  |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības pārstāvji projekta izstrādes procesā netika iesaistīti, jo projekts pamatā ir tehniska rakstura un tiešā veidā neskar sabiedrības intereses. |
| 7. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Valsts budžeta iestādēs nodarbinātie. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Administratīvā procedūra nemainās, jo netiek mainīta tāmju izstrādāšanas un apstiprināšanas kārtība. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts budžeta iestādes. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru. av, IV, V,stiprinifikāciju)umi Esošu institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija. | Projekts šo jomu neskar. |
| 6. | Cita informācija | Nav. |

Anotācijas III, IV, V un VI sadaļa – Projekts šīs jomas neskar.

Finanšu ministrs A.Vilks

10.01.2013. 13:47

985

R.Čablis

67095498, raivis.cablis@fm.gov.lv